AAI บวก 2% รับโบรกอัพเป้า 8.70 บ. ชี้ยอดขาย “อาหารสัตว์เลี้ยง” พุ่งต่อเนื่อง
 AAI บวก 2% รับโบรกแนะ “ซื้อ” อัพราคาเป้าใหม่ 8.70 บาท คาดกำไรสุทธิเติบโตต่อเนื่อง หลังจากการขยายกําลังการผลิตอาหารสัตว์เลี้ยงรองรับตลาดการส่งออกที่มีขนาดใหญ่และมีอัตราเติบโตต่อเนื่อง รวมถึงควบคุมต้นทุนค่าใช้จ่ายดีขึ้น
17 พ.ย. 2565

ผู้สื่อข่าวรายงานว่า วันนี้ (17 พ.ย. 65) ราคาหุ้น บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ณ เวลา 11:47 น. อยู่ที่ระดับ 8.00 บาท บวก 0.15 บาท หรือ 1.91% สูงสุดที่ระดับ 8.05 บาท ต่ำสุดที่ระดับ 7.80 บาท ด้วยมูลค่าการซื้อขาย 103.27 ล้านบาท
บริษัทหลักทรัพย์ ทิสโก้ จำกัด ระบุว่า ยังคงแนะนํา “ซื้อ” AAI ประเมินว่าจะมีอัตราการเติบโตของกำไรสุทธิเติบโต หลังจากการขยายกําลังการผลิตอาหารสัตว์เลี้ยงรองรับตลาดการส่งออกที่มีขนาดใหญ่และมีอัตราเติบโตต่อเนื่อง รวมถึงการบริหารจัดการควบคุมต้นทุนค่าใช้จ่ายให้เหมาะสมกับการขยายธุรกิจในอนาคต ปรับราคเป้าหมายเพิ่มขึ้นตามการปรับประมาณการเป็น 8.70 บาท จาก 7.70 บาท อ้างอิง PER ปี 2566 ที่ 19.2 เท่า